Samaväärsuse vastastikune tunnustamine on sätestatud Euroopa Ühenduse ja Šveitsi Konföderatsiooni vahelise põllumajandustoodetega kauplemise kokkuleppe 9. lisas (mahepõllundustooted ja -toiduained). See on aastate jooksul arenenud.

·ELi imporditud mahepõllumajanduslikud tooted on Tšiilis toodetud töötlemata põllumajandustooted ja toiduna kasutamiseks ette nähtud Tšiilis valmistatud töödeldud põllumajandustooted, mille koostisosad on Tšiilis mahepõllunduslikult kasvatatud või Tšiilisse imporditud EList või kolmandast riigist korra alusel, mida EL tunnustab samaväärsena.

Praegu on sõlmitud kolm kahepoolset lepingut või kokkulepet ELi ning vastavalt Tšiili, Šveitsi ja Ühendkuningriigi vahel. Lepinguosalised vahetavad korrapäraselt teavet, sh seire ja järelevalve ning tootmisstandardite ja kontrollimeetmete ajakohastamise kohta, samuti eeskirjade mis tahes eiramise kahtluste kohta, mis võivad kerkida esile lepinguosaliste tehtavate kontrollide käigus. Samaväärsuse tunnustamist Tšiili, Šveitsi ja Ühendkuningriigiga ajakohastatakse, et võtta arvesse ELi uue õigusraamistiku kohaldatavaks muutumist. Asjaomaseid kolmandaid riike teavitati sellest vastavalt. Vastav töö peaks algama 2023. aastal.

-toode pärineb kolmandast riigist, mida on kaubanduslepingu alusel määruse (EL) 2018/848 artikli 47 kohaselt tunnustatud riigina, millel on tootmissüsteem, mis vastab samaväärsetele eesmärkidele ja põhimõtetele, sest ta kohaldab õigusnorme, mis tagavad nõuetele vastavuse puhul liidu õigusnormidega võrdse kindlustaseme (samaväärsus), või

-toode vastab mahepõllumajandusliku tootmise eesmärkide ja põhimõtetega seotud asjakohastele sätetele, samuti määruse (EL) 2018/848 tootmis- ja märgistamisnõuetele ning kõiki ettevõtjaid on kontrollinud kontrolliasutused või kontrollorganid, keda on tunnustatud kooskõlas nimetatud määruse artikliga 46, või

Järgmine tabel annab ülevaate tootekategooriatest, mille puhul EL on kinnitanud Šveitsi samaväärsust.

Tootekategooria Märkused Töötlemata taimsed saadused Välja arvatud üleminekuperioodil toodetud tooted Elusloomad ja töötlemata loomsed saadused Töödeldud põllumajandustooted, mis on ette nähtud toiduna kasutamiseks Välja arvatud üleminekuperioodil toodetud põllumajandusliku päritoluga koostisosa sisaldavad tooted Töödeldud põllumajandustooted, mis on ette nähtud söödana kasutamiseks Välja arvatud üleminekuperioodil toodetud põllumajandusliku päritoluga koostisosa sisaldavad tooted Vegetatiivne paljundusmaterjal ja külviseemned

Selleks et töötlemata mahepõllumajanduslikke tooteid saaks Šveitsist ELi importida, peavad need olema Šveitsis toodetud. Šveitsist ELi imporditavate töödeldud põllumajandustoodete töötlemine peab toimuma Šveitsis, kusjuures kasutada tuleb koostisosi, mis on imporditud Šveitsi kas liidust või kolmandast riigist, mille puhul Šveits on tunnistanud, et tooted on selles kolmandas riigis toodetud ja kontrollitud vastavalt Šveitsi õigusaktides kehtestatutega samaväärsetele eeskirjadele. Samu tingimusi kohaldatakse vastavalt EList Šveitsi imporditud toodete suhtes.

2.3.EL-Ühendkuningriik

EL ja Ühendkuningriik on vastastikku tunnustanud oma mahepõllundussüsteemide samaväärsust kaubandus- ja koostöölepingus, mis allkirjastati 30. detsembril 2020 ja mida kohaldatakse alates 1. jaanuarist 2021. Ühendkuningriigist ELi imporditavate mahepõllumajandustoodete ja EList Ühendkuningriiki imporditavate mahepõllumajandustoodete puhul on selle tunnustamise kohaldamisala sätestatud vastavalt koostöölepingu 14. lisa liites 14-A ja 14-B ning on sama:

Tootekategooriad Märkused Töötlemata taimsed saadused Elusloomad või töötlemata loomsed saadused Kaasa arvatud mesi Vesiviljelustooted ja merevetikad Töödeldud põllumajandustooted, mis on ette nähtud toiduna kasutamiseks Töödeldud põllumajandustooted, mis on ette nähtud söödana kasutamiseks Seemned ja paljundusmaterjal

Töötlemata mahepõllumajandustoodete importimiseks Ühendkuningriigist ELi peavad need tooted olema toodetud Ühendkuningriigis. ELi imporditavate töödeldud põllumajandustoodete töötlemine peab toimuma Ühendkuningriigis, kusjuures kasutada tuleb koostisosi, mis on kasvatatud Ühendkuningriigis või imporditud Ühendkuningriiki kooskõlas Ühendkuningriigi õigusnormidega. Samu tingimusi kohaldatakse vastavalt EList Ühendkuningriiki imporditud toodete suhtes.

3.Samaväärsus vastavalt määruse (EÜ) nr 834/2007 artikli 33 lõikele 2

EL on määruse (EÜ) nr 834/2007 artikli 33 lõike 2 alusel tunnistanud ühepoolselt üheteistkümne kolmanda riigi mahepõllumajandusliku süsteemi samaväärseks ELi süsteemiga: Kanada, Iisrael, Jaapan, Uus-Meremaa, Tuneesia, Korea Vabariik, Ameerika Ühendriigid, Argentina, Austraalia, Costa Rica ja India. Selline tunnustamine on võimalik üksnes teatud tootekategooriate puhul, nagu on märgitud allpool. Kanada, Iisrael, Uus-Meremaa, Tuneesia, Korea Vabariik ja Ameerika Ühendriigid on samuti ühepoolselt tunnustanud, et ELil on nende süsteemiga samaväärne süsteem.

Nende kolmandate riikidega vahetatakse korrapäraselt teavet, sh seire ja järelevalve ning tootmisstandardite ja kontrollimeetmete ajakohastamise kohta, samuti eeskirjade mis tahes eiramise kahtluste kohta, mis võidakse tuvastada kontrollimiste käigus.

Kõige viimane kolmas riik, keda loeti samaväärseks määruse (EÜ) nr 834/2007 artikli 33 lõike 2 alusel, oli Korea Vabariik, keda tunnustati 2015. aastal seoses toiduna kasutamiseks ette nähtud töödeldud põllumajandustoodetega. Korea Vabariik tunnustas ka ELi samaväärsust samas ulatuses.

Viimane muudatus kolmanda riigi samaväärsuse tunnustamise laiendamiseks määruse (EÜ) nr 834/2007 artikli 33 lõike 2 alusel puudutas Kanadat. 2016. aastal laiendati Kanada tunnustamist, et hõlmata maheveine ning toiduks ja söödaks ette nähtud töödeldud tooteid, mis sisaldavad imporditud mahepõllumajanduslikke koostisosi. Kanada tunnustas ka ELi samaväärsust samas ulatuses.

2021. aastal võttis komisjon meetmeid seoses India samaväärsuse tunnustamisega. Pärast seda, kui Indiast pärit saadetistes tuvastati arvukalt lubamatute toodetega saastumise juhtumeid, nende saastumistega seotud kontrolliasutuste tegevusetust kontrollisüsteemi puuduste algpõhjuste uurimisel, nende kontrolliasutuste ja pädevate asutuste ebasobivaid parandusmeetmeid, samuti Indiale antud tunnustamise kohaldamisalast kinni pidamata jätmist, eemaldati viis kontrolliasutust nimekirjast, mis sisaldab India pädeva asutuse tunnustuse saanud ja selle järelevalve all olevaid kontrolliasutusi.

Vastavalt määruse (EL) 2018/848 artikli 48 lõikele 1 aeguvad nende kolmandate riikide tunnustused 31. detsembril 2026. Nõukogu on volitanud komisjoni alustama nende riikidega läbirääkimisi, et sõlmida nendega mahepõllumajanduslike toodetega kauplemise lepingud. Asjaga seotud 11 riiki on asjakohaselt teavitatud ja läbirääkimised käivitatakse.

Järgmistes alajagudes antakse teavet 11 kolmanda riigi kohta, keda EL on nõukogu määruse (EÜ) nr 834/2007 artikli 33 lõik 2 alusel ühepoolselt tunnustanud kui riike, kellel on ELi mahepõllumajanduse süsteemiga samaväärne süsteem, sh antakse teada tootekategooriatest ja vajaduse korral esitatakse lisaselgitused vastava tunnustamise kohta.

3.1.Argentina

Tootekategooria Märkused Töötlemata taimsed saadused A – Elusloomad või töötlemata loomsed saadused B – Töödeldud põllumajandustooted, mis on ette nähtud toiduna kasutamiseks (v.a vein, pärm) D – Vegetatiivne paljundusmaterjal ja külviseemned F –

Päritolu: A, B ja F kategooria tooted, mis on kasvatatud Argentinas, ning D kategooria tooted, mis on töödeldud Argentinas ja sisaldavad Argentinas mahepõllunduslikult kasvatatud koostisosi.

3.2.Austraalia